ডাব্লিউডাব্লিউই হল অব ফেম (২০১৩)
২০১৩ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের চতুর্দশ শ্রেণিকে অন্তর্ভুক্ত করেছে। এই অনুষ্ঠানটি ২০১৩ সালের ৬ই এপ্রিল তারিখে রেসলম্যানিয়া ২৯ আয়োজনের পূর্ববর্তী রাতে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে অনুষ্ঠিত হয়েছে। জেরি লোলার এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল ব্রুনো স্যামার্টিনো, যাকে আর্নল্ড শোয়ার্জনেগার হল অব ফেমে অন্তর্ভুক্ত করেছেন। এছাড়াও মিক ফোলি, বব ব্যাকলান্ড, ট্রিশ স্ট্র্যাটাস, বুকার টি এবং ডোনাল্ড ট্রাম্পের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।